Pilorostenozė
Pilorostenozė (gr. pylōros – (skrandžio) prievartis) – skrandžio prievarčio angos susiaurėjimas. Būna įgyta (dėl skrandžio opos, skrandžio nudegimo cheminėmis medžiagomis) ir (dauguma atvejų) įgimta. Pastaroji dažniau pasitaiko berniukams. 2-3 gyvenimo savaitę kūdikis pradeda vemti, iš pradžių lėtai ir negausiai, vėliau – net fontanu. Retai tuštinasi, jo kūno masė liaujasi augti, vėliau mažėja. Gydoma operacija.